burgasdotpro/wikipedia huggingface dataset:
Buddha Éjr

Buddha Éjr ang. Buddha Air (nepálsky: बुद्ध एयर) je letecká spoločnosť so sídlom na letisku Džávalákhél, v okrese Lalitpur, v Nepále. Prevádzkuje domáce aj medzinárodné lety, predovšetkým v Nepále a Indii. Od svojho vzniku v roku 1997 sa spoločnosť stala najväčšou tuzemskou leteckou spoločnosťou Nepálu. Jej základňa je na letisku Tribhuvan v Káthmandu. Spoločnosť prevádzkuje okrem iného aj vyhliadkové lety okolo Mount Everestu
Destinácie.
V apríli 2014 Buddha Éjr prevádzkoval lety do nasledujúcich destinácií:
Flotila.
Flotila spoločnosti Buddha Éjr (stav z mája 2014):
Nehody.
25. septembra 2011, sa lietadlo Beechcraft 1900D, letu 103 Buddha Éjr na konci vyhliadkového letu okolo Mount Everestu zrútilo. Všetci 19 cestujúci a posádka lietadla zomreli, keď sa lietadlo zrútilo v blízkosti Káthmandu pri pokuse o pristátie.
The Modern Lovers

The Modern Lovers bola americká alternatívne protopunková skupina, pochádzajúca zo štátu Massachusetts.
Vznikla v roku 1970 a jej klasickú zostavu tvorili spevák a gitarista Jonathan Richman, basgitarista Ernie Brooks, klávesista Jerry Harrison a bubeník David Robinson. Svoj prvý štúdiový album, jednoducho nazvaný "The Modern Lovers" skupina nahrala v období rokov 1971 až 1973 a producentom nahrávok bol John Cale zo skupiny The Velvet Underground, ktorá patrila k najväčším vzorom skupiny The Modern Lovers.
Pôvodná skupina sa rozpadla v roku 1973 a jej debutový album vyšiel až o tri roky neskôr. Práve v roku 1976 bola skupina, tentoraz pod názvom Jonathan Richman and the Modern Lovers, obnovená a v pozmenenej zostave vystupovala a vydávala albumy až do roku 1988.
Into the Unknown (album Bad Religion)

Into the Unknown je druhý album americkej punkovej skupiny Bad Religion. Ide však o dosť nezvyčajný album, pretože skupina tu nehrá punk, ako na ostatných albumoch, ale naopak skúša progresívny rock. Hoci kritika album ocenila, fanúšikovia ho neprijali (na jediný koncert, kde tieto skladby hrali, prišlo údajne len dvanásť ľudí). Gitarista Brett Gurewitz neskôr priznal, že tvorba tohto albumu bola chyba, ale vtedy údajne nepočítali s úspechom, tak chceli vyskúšať iný štýl, pretože on aj Graffin boli okrem punku ovplyvnení aj art rockom alebo hard rockom. Prehlásil tiež, že on bol pod vplyvom drog, kým Graffin bol triezvy a teda sa nemôže na nič vyhovárať. Pred natočením albumu skupinu opustili Jay Bentley a Pete Finestone, ktorí tieto piesne hrať nechceli.
Album nebol nikdy vydaný na CD a akejkoľvek svojej reedície sa dočkal až v roku 2010 ako súčasť box setu 30 Years of Bad Religion.
Skladby.
Autori: Greg Graffin (A: 1, 4; B: 2 – 4), Brett Gurewitz (A: 2, 3; B: 1)
Camera Obscura (album)

Camera Obscura je šiesty a posledný štúdiový album speváčky Nico.
Jeho nahrávanie prebiehalo od marca do apríla 1985 v štúdiu The Strongroom v Londýne. Producentom albumu bol John Cale a vyšiel vo vydavateľstve Beggars Banquet Records, kde v tom istom roku vyšiel aj Caleov album "Artificial Intelligence".
O hudobný sprievod sa na albume postarala skupina The Faction. V októbri 1985 Nico dvakrát vystúpila v Československu; v Brne-Kníničkách a v Prahe na Opatove. Mimo to vystúpila napríklad v Poľsku a Maďarsku.
Replica Sun Machine

Replica Sun Machine je druhý štúdiový album britskej rockovej skupiny The Shortwave Set, vydaný v máji 2008 prostredníctvom vydavateľstva Wall of Sound. Jeho nahrávanie prebiehalo od mája 2007 a o produkciu sa staral Danger Mouse. Vedľa kapely samotnej sa na albume podieľalo niekoľko ďalších hudobníkov, medzi ktorých patria Van Dyke Parks a John Cale.
Psamathé

Psamathé ("Psamathé") môže byť v gréckej mytológii:
Majstrovstvá Európy v hádzanej mužov 2016

Majstrovstvá Európy v hádzanej mužov 2016 boli v poradí 12. majstrovstvá Európy v hádzanej mužov, ktoré organizuje Európska hádzanárska federácia (EHF). Konali sa v štyroch poľských mestách: Katovice, Krakov, Gdansk/Sopot a Vroclav, od 15.31. januára 2016, za účasti 16 tímov. Svoj druhý európsky titul získalo , ktoré vo finálovom stretnutí zvíťazilo nad .
Tieto majstrovstvá slúžili zároveň ako kvalifikácia na trojicu podujatí. Najlepšie družstvo sa kvalifikovalo na Letné olympijské hry 2016. V poradí ďalšie 2 družstvá spolu s dvoma nekvalifikovanými družstvami postúpili na svetovú olympijskú kvalifikáciu. A najlepšie 3 družstvá sa kvalifikovali na Majstrovstvá sveta 2017.
Poľsko získalo právo organizovať ME 2016 vo voľbách EHF, keď vyhralo hlasovanie pred kandidatúrami Chorvátska a Nórska 23. júna 2012. 
Voľby.
Počiatočný záujem o organizáciu európskeho šampionátu prejavila pätica kandidátov: Chorvátsko, Nórsko, Poľsko, Rakúsko a Švédsko. Oficiálnu žiadosť o organizáciu do stanoveného dátumu podali iba Chorvátsko, Nórsko a Poľska. Hlasovanie prebehlo na kongrese v Monaku 23. júna 2012:
Nasadenie do košov.
Žrebovanie do skupín, ktoré prebehlo 19. júna 2015, sa uskutočnilo podľa nasledovných výkonnostných skupín:
Psamathé (dcéra Krotópa)

Psamathé ("Psamathé") je v gréckej mytológii dcéra argejského kráľa Krotópa.
Pre jej krásu sa do nej zamiloval boh Apolón a splodil s ňou syna Lina. Psamathé však zo strachu pred otcom svoje nemanželské dieťa hneď po narodení pohodila v lese, kde ho našli pastieri, ktorí sa oň postarali. Ešte však skôr ako jej syn dospel, roztrhali ho počas prechádzky po lese zdivené psy jej otca.
Boh Apolón sa za to pomstil. Do Argu poslal netvora, ktorý matkám bral deti. Argejské matky však onedlho potešil hrdina Koroibos, ktorý netvora zabil. Ale Apolón sa tým ešte nezmieril a zoslal na Argejčanov mor. Koroibos bol tentoraz bezradný a odišiel preto do veštiarne v Delfách, aby mu Pýtia poradila, ako si Apolóna udobriť. Pýtia mu podala posvätnú nádobu a odporučila mu, aby na mieste, kde mu cestou vypadne z rúk vybudoval bohu Apolónovi chrám a usadil sa tam. Koroibovi nádoba spadla v horách "Geranie", kde potom Apolónovi postavil chrám a založil osadu Tripodiskos.
Panamerické majstrovstvá v hádzanej mužov 1979

Panamerické majstrovstvá v hádzanej mužov 1979 boli 1. panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v meste Mexiko, v Mexiku v dňoch od 6.12. januára 1980, za účasti 6 tímov. Turnaj pozostával iba z jednej skupiny bez následnej vyraďovacej časti. Víťazom sa stalo družstvo . 
Tento turnaj bol zároveň kvalifikáciou na hádzanársky turnaj Letných olympijských hier 1980, ktoré sa konali v Moskve. Kvalifikovalo sa na ne iba víťazné družstvo.
Panamerické majstrovstvá v hádzanej mužov 1989

Panamerické majstrovstvá v hádzanej mužov 1989 bol v poradí 5. turnaj panamerických majstrovstiev v hádzanej mužov, ktoré organizuje Panamerická hádzanárska federácia (PATHF). Konal sa v meste Pinar del Río, na Kube v dňoch od 24.30. októbra 1989, za účasti 6 tímov. Prvýkrát sa organizoval panamerický šampionát v Karibiku. Turnaj pozostával iba z jednej skupiny bez následnej vyraďovacej časti. Zápasy sa odohrali v aréne Sala Polivalente 19 de noviembre s kapacitou 3 000 divákov. Víťazom sa piatykrát (piatykrát v rade) stalo družstvo . 
Tento turnaj slúžil zároveň ako kvalifikácia panamerických družstiev na Majstrovstvá sveta 1990, ktoré sa konali v Česko-Slovensku. Kvalifikovalo sa na ne iba víťazné družstvo.
Panamerické majstrovstvá v hádzanej mužov 1985

Panamerické majstrovstvá v hádzanej mužov 1985 bol v poradí 4. turnaj panamerických majstrovstiev v hádzanej mužov, ktoré organizuje Panamerická hádzanárska federácia (PATHF). Konal sa v meste Manaus, v brazílskom štáte Amazonas v dňoch od 28. októbra3. novembra 1985, za účasti 6 tímov. Turnaj pozostával iba z jednej skupiny bez následnej vyraďovacej časti. Zápasy sa odohrali v aréne "Gimnasios de Servicio Social de Industria". Víťazom sa štvrtýkrát (štvrtýkrát v rade) stalo družstvo . 
Tento turnaj slúžil zároveň ako kvalifikácia panamerických družstiev na Majstrovstvá sveta 1986, ktoré sa konali vo Švajčiarsku. Kvalifikovalo sa na ne iba víťazné družstvo.
Majstrovstvá Južnej Ameriky.
Súčasťou panamerických majstrovstiev bol aj turnaj majstrovstiev Južnej Ameriky. Keďže sa turnaja zúčastnili iba 2 družstvá, odohral sa iba 1 zápas, ktorý bol započítaný aj do turnaja panamerických majstrovstiev:
Panamerické majstrovstvá v hádzanej mužov 1983

Panamerické majstrovstvá v hádzanej mužov 1983 bol v poradí 3. turnaj panamerických majstrovstiev v hádzanej mužov, ktoré organizuje Panamerická hádzanárska federácia (PATHF). Konal sa v meste Colorado Springs, v americkom štáte Colorado v dňoch od 14.22. januára 1984, za účasti 6 tímov. Pôvodne sa na turnaji mali objaviť aj družstvá (zriekla sa účasti kvôli finančným problémom) a . Jediným nováčikom šampionátu bolo . Turnaj pozostával iba z jednej skupiny bez následnej vyraďovacej časti. Zápasy sa odohrali v United States Olympic Training Center Colorado Springs. Víťazom sa tretíkrát (tretíkrát v rade) stalo družstvo . 
Tento turnaj zároveň slúžil ako kvalifikácia panamerických družstiev na hádzanársky turnaj Letných olympijských hier 1984, ktoré hostilo Los Angeles. Kvalifikovalo sa na ne iba víťazné družstvoKuba, ktorá sa však neskôr vzdala účasti na LOH, rovnako ako následne oslovená . Kanadský olympijský výbor usúdil, že družstvo nemá potrebnú úroveň.
Rajská zahrada (stanica pražského metra)

Rajská zahrada je stanica metra v Prahe na linke B, úseku IV. Nachádza sa na sídlisku Černý most medzi ulicami Chlumecká a Cíglerova. S výstavbou stanice sa začalo začiatkom 90. rokov a do prevádzky bola uvedená 8. novembra 1998.
Charakteristika stanice.
Rajská zahrada je atypická stanica. Nie je razená alebo hĺbená, ale povrchová. Jednotlivé koľaje sú umiestnené nad sebou, smerom do sídliska je veľká presklená a klenutá stena. Celá stavba má tak tvar valca zasadeného jednou polovicou šikmo do zeme. Kostra konštrukcie tejto stanice je v tmavomodrej farbe.
Architektmi stanice sú Ing. arch. Patrik Kotas a Ing. Jaroslav Kácovský. Rajská zahrada bola vďaka svojmu unikátnemu architektonickému stvárneniu vyhlásená stavbou roku 1999. Medzi ňou a stanicou Černý Most je dlhý tubus, ktorý je zároveň prístupný z vrchu pre peších. Je jednou z najkrajších staníc metra v Prahe.
Peiroos

Peiroos môže byť:
Medzinárodné letisko Nikosa Kazantzakisa Iraklio

Medzinárodné letisko Nikosa Kazantzakisa Iraklio alebo len Medzinárodné letisko Iraklio (IATA: HER, ICAO: LGIR) je hlavné letisko na ostrove Kréta a po letisku v Aténach je druhým najväčším letiskom v Grécku. Nachádza sa približne 5 km východne od mesta Iraklio, v blízkosti obce Nea Alikarnassos. Je to zdieľané civilné/vojenské letisko.
Letisko je pomenované po iraklionskom rodákovi, Nikosovi Kazantzakisovi, gréckom spisovateľovi a filozofovi.
História.
Letisko bolo po prvýkrát otvorené v marci 1939. Pôvodne išlo len o malé poľné letisko. Prvé lietadlo, ktoré sem priviezlo prvých cestujúcich bolo Junkers Ju-25. Počas Druhej svetovej vojny bola prevádzka letiska pozastavená, obnovená bola v roku 1946 pristátím lietadla DC-3.
Prvý malý terminál tu bol postavený v roku 1947. Hellenic Airlines začala prevádzku komerčných letov v roku 1948. Ešte toho roku letisko obslúžilo 4000 osôb. V roku 1953 sa postavila 1850 m dlhá pristávacia/vzletová dráha, orientovaná na smer 09/27. Ďalšou významnou udalosťou sa stala v roku 1954, kedy tu prvýkrát pristálo štvormotorové lietadlo DC-4. V tomto roku letisko odbavilo približne 18 000 cestujúcich. V roku 1957 začali letisko využívať aj Olympic Airways, počnúc služby pristátím lietadla DC-6. V rokoch 1968 až 1971 sa vzletová/pristávacia dráha predĺžila na dĺžku 2680 m a postavil nový terminál a ďalšie zariadenia. Prvý charterový let sa uskutočnil 18. marca 1971, kedy tu pristálo lietadlo spoločnosti British Airways.
Medzinárodné letisko Ioannisa Daskalogiannisa Chania

Medzinárodné letisko Ioannisa Daskalogiannisa Chania alebo len Medzinárodné letisko Chania (IATA: CHQ, ICAO: LGSA) je medzinárodné letisko na ostrove Kréta, v Grécku. Nachádza sa na polostrove Akrotiri, v blízkosti zálivu Souda, 14 km od mesta Chania. Je to zdieľané civilné/vojenské letisko.
Letisko je pomenované po Ioannisovi Daskalogiannisovi, gréckom hrdinovi, ktorý bojoval v 18. storočí vo vzbure proti Osmanskej nadvláde.
Letisko Joža Pučnika Ľubľana

Medzinárodné letisko Joža Pučnika Ľubľana alebo len Letisko Ľubľana (IATA: LJU, ICAO: LJLJ, slovinsky: Letališče Jožeta Pučnika Ljubljana) je hlavné slovinské letisko, nachádzajúce sa severne od Ľubľany. Je domovským letiskom spoločnosti Adria Airways.
Letisko má jednu dlhú vzletovú/pristávaciu dráhu a jeden medzinárodný terminál.
Ber Borochov

Dov Ber Borochov (: דב בר בורוכוב; žil 3. júl 1881, Zolotonoša – 17. december 1917, Kyjev) bol marxisticko-sionistický vodca a spisovateľ, jeden zo zakladateľov hnutia robotníckeho sionizmu a priekopník štúdia jidiš. Borochov bol aj teoretik; medzi jeho hlavné prínosy patrí syntéza triedneho boja a nacionalizmu. Masové migrácie Židov do Palestíny známe ako alije chápal „ako nevyhnutný výraz vnútornej jednoty židovského proletariátu k riešeniu problémov spôsobených žitím v diaspóre.“
Uvedomoval si hrozbu antisemitizmu, ale nevnímal ho ako základ alebo motiváciu sionizmu. Sionizmus bol podľa neho prepojený so socializmom. Toto prepojenie zdôvodňoval tvrdením, že socializmus aj sionizmus majú rovnaký účel: „učiniť židovský život znova produktívnym.“ Židovských robotníkov považoval za priekopníkov židovskej budúcnosti.
Imbrasos

Imbrasos ("Ibrasos") môže byť:
Peiroos (mytológia)

Peiroos ("Peiroos") je v gréckej mytológii syn Imbrasa. Bol vodca Trákov v trójskej vojne.
Trácky vodca Peiroos je postavou Homérovej Iliady. Pochádzal z tráckeho mesta Ainos. Stál na čele vojenskej jednotky Trákov, bojujúcej na strane Tróje. Jeho meno po prvý raz zaznie v druhom speve, ktorý obsahuje stovky veršov venovaných prehliadke ozbrojených síl bojujúcich v trójskej vojne. Na tomto mieste Homér uvádza, že vojskám Trákov velili Peiroos a Akamas.
Peiroos vo vojne bojoval neobyčajne tvrdo. Hovoria o tom Homérove verše: „"Dióra tam osud dostihol, lebo kameňom ostrým bol zranený na pravom lýtku blízkosti členku; ten kameň hodil náčelník Trákov, Peiroos, Imbrasov syn, ktorý prišiel do Tróje z Aina; obe dve šľachy i kosti mu nadobro ten kámeň rozdrvil; Dióres naznak sa zvalil do prachu zeme, a ako vypúšťal dušu, vystrel obe ruky k svojim mileným druhom. Vtom Peiroos, ktorý ho zasiahol, pribehol a do pupka ho ešte bodol; vnútornosti razom všetky mu vypadli na zem a temno mu zastrelo oči.""
Osud mu však tiež nedoprial, aby vojnu prežil. Zabil ho aitólsky vodca Thoas.
Robotnícky sionizmus

Robotnícky sionizmus (iné názvy: labouristický sionizmus, ľavicový sionizmus, socialistický sionizmus; ) je názov socialistického prúdu v rámci sionistického hnutia. Na rozdiel od takzvaného "politického sionizmu", ktorý predstavoval Theodor Herzl a Chajim Weizmann, "robotnícki sionisti" neverili, že židovský štát môže vzniknúť iba po dohode svetových veľmocí. Verili vo vytvorenie štátu skrz posilňovania židovskej robotníckej triedy, ktorá sa usadzovala v Palestíne, a skrz rovnostársky hospodáriace poľnohospodárske družstva (t. j. kibucy a mošavy). Najvýraznejšie sa táto odroda sionizmu presadila v rámci odborového hnutia: v roku 1920 bol založený dodnes najvplyvnejší zväz Histadrut; dôležitú úlohu zohrali robotnícki sionisti v prvej arabsko-izraelskej vojne v rokoch 1948 – 1949.
Medzi najvýraznejších teoretikov "robotníckeho sionizmu" patrili: sekulárny filozof Moses Hess a politici Nachman Syrkin s marxistom Berom Borochovom. Praktickým vodcom sa stal David Ben Gurion.
Ideológia.
Zásadným dielom robotníckeho sionizmu bola kniha "Rom und Jerusalem, die Letzte Nationalitätsfrage" (doslova "Rím a Jeruzalem, posledná národná otázka") Napísal ju roku 1862 filozof a spolupracovník Karla Marxa Moses Hess, ktorý obhajoval návrat Židov do Palestíny a vytvorenie štátu na socialistických základoch.
Ďalší predstavitelia socialistického sionizmu, napríklad Aharon David Gordon, boli veľmi ovplyvnení vlnou tzv. európskeho romantického nacionalizmu. Gordon sa vo svojej práci sústredil predovšetkým na opis poľnohospodárskej triedy, ovplyvnil preto vznik kolektívne hospodáriacich kibucov.
Na rozdiel od marxizmu sa robotnícky sionizmus neangažoval v tzv. triednom boji, naopak považoval medzitriednu spoluprácu za prospešnú pre vytvorenie židovského štátu.
Politické hnutia a strany.
Začiatkom dvadsiateho storočia vznikla židovská strana Poalej Cion ("Robotníci Sionu"), ktorá sa však v roku 1919 celosvetovo rozdelila na sociálno demokratickú sionistickú časť a na rýdzo marxistickú časť, ktorá bola priaznivo naklonená ruskej boľševickej revolúcii (v rámci Červenej armády dokonca existovali židovské oddiely). V Palestíne sa komunisti v rokoch 1922 – 23 rozdelili ešte na sionizmu priaznivejšie naklonenú Palestínsku komunistickú stranu a čisto anti-sionistickú Komunistickú stranu Palestíny, neskôr sa ale znova zlúčili.
Robotnícky sionizmus zasiahol viac politických strán a po vzniku Izraela priamo ovplyvňoval chod krajiny. Dnes sa k nemu hlási predovšetkým Izraelská strana práce (ako dedič pravicovej časti Poalej Cion v liberálno sociálnom ponímaní) a strana Merec (ľavica Poalej Cion).
Ben Hur

Ben Hur je názov knihy Lewa Wallaceho a jej filmových adaptácíí.
Miloš Volešák

Miloš Volešák (* 20. apríl 1984, Trenčín) je profesionálny slovenský futbalista hrajúci za slovenský klub MŠK Žilina ako brankár.
Volešák sa narodil v Trenčíne, kde aj začal s futbalom. Za prvý tím AS Trenčín začal hrávať už v roku 2002. V roku 2005 hosťoval v Novom Meste nad Váhom. Od roku 2014 je hráčom MŠK Žilina.
Bobby Womack

Bobby Womack, rodným menom Robert Dwayne Womack (* 4. marec 1944, Cleveland, Ohio, USA – † 27. jún 2014) bol americký spevák.
Jeho bratmi boli speváci Friendly Womack, Curtis Womack, Harry Womack a Cecil Womack, s ktorými tvoril skupinu The Valentinos. Od konca šesťdesiatych rokov vystupoval pod svojím vlastným menom a vydal niekoľko albumov. Roku 2012 vydal u spoločnosti XL Recordings album "The Bravest Man in the Universe", ktorý produkoval Damon Albarn a podieľali sa na ňom hostia Lana Del Rey a Gil Scott-Heron.
Bobby Womack spolupracoval napríklad so skupinami The Rolling Stones a Sly &amp; the Family Stone. Jeho piesne nahralo mnoho hudobníkov, medzi ktorých patria napríklad gitarista Johnny Winter, speváčka Janis Joplinová alebo skupiny The Rolling Stones a Grateful Dead. V roku 2009 bol uvedený do Rock and Roll Hall of Fame.
Zomrel v roku 2014 vo veku sedemdesiat rokov.
Železničná trať Warszawa Śródmieście WKD – Grodzisk Mazowiecki Radońska

Železničná trať Warszawa Śródmieście WKD – Grodzisk Mazowiecki Radońsk (v Poľsku označená číslom 47) je dvojkoľajná elektrifikovaná železničná trať o dĺžke 32,5 km, zo stanice Podkowa Leśna Główna pokračuje trať ako jednokoľajová. Prevádzka na nej bola začatá 11. decembra roku 1927 pod názvom Elektryczna Kolej Dojazdowa, išlo o prvú elektrifikovanú železnicu v Poľsku. Spája centrum Varšavy a Grodzisk Mazowiecki, mesto, ktoré sa nachádza juhozápadne od Varšavy, v Mazovskom vojvodstve. Železničná trať Podkowa Leśna Główna – Milanówek Grudów (v Poľsku označená číslom 48) odbočuje zo stanice Podkowa Leśna Główna.
Do roku 1932 premávali vlaky medzi stanicami Warszawa Marszałkowska – Grodzisk Mazowiecki Radońsk.
Železničná trať Teplice v Čechách – Litvínov

Železničná trať Oldřichov u Duchcova – Litvínov je jednokoľajová regionálna dráha o dĺžke . V cestovnom poriadku pre cestujúcich je spolu s nadväzujúcim úsekom do Teplíc v Čechách, kam pokračujú či odkiaľ vychádzajú všetky osobné vlaky, uvedená v tabuľke 134. Prevádzka na trati, ktorá bola vybudovaná ako súčasť Dochcovsko-podmokelskej dráhy, bola začatá v roku 1872. Elektrifikácia väčšiny trati (mimo koncový úsek Louka – Litvínov) prebehla v roku 1964. Ústecký kraj sa usiluje o elektrifikáciu zvyšnej časti trate.
Úsek Oldřichov u Duchcova – Louka u Litvínova bol ešte v roku 2008 pri prevzatí funkcie prevádzkovateľa Správou železničnej dopravnej cesty úsekom celoštátnej dráhy.
Železničná trať Tochovice – Orlík

Železničná trať Tochovice – Orlík bola vytvorená s cieľom vybudovať vodnú nádrž Orlík. Pomáhala v prísune veľkého množstva materiálu k výstavbe tejto priehrady.
Dejiny.
Železničná vlečka bola vyprojektovaná v rokoch 1956 – 1957 za menej ako 50 miliónov korún. V Tochoviciach ale bolo nutné rozšíriť koľajiska stanice a navyše tu bola postavená malá výhrevňa. Pre prechod vozidiel z ČSD na vlečku boli určené 4 koľaje, ktoré mali dĺžku 500 metrov. Najmenšie polomery oblúkov na trati sú 250 metrov, v dopravniach i 180 metrov, a najväčší sklon je 19 promile. Samotná stavba vlečky nebola jednoduchá. Najťažšie boli výlomy pre hlboký zárez pri obci Kamenná, kde sa nachádzalo poddolované územie. Na vlečke bol tiež postavený most cez súčasnú komunikáciu I/4. Na vlečke bola začatá prevádzka 1. júla 1958. Obsluhu prevádzali dve parné lokomotívy 555.0. V rokoch 1958 až 1962 bolo prepravených celkovo 4 857 vlakov o celkovej hmotnosti 2 150 000 ton. Najväčšieho výkonu bolo dosiahnuté v rokoch 1958 a 1960. Prepravovali sa tu hlavne štrkopiesky a cement. Keď ale bola dokončená priehrada, vlečka stratila významu. Prekladisko Lavičky bolo v rokoch 1967 až 1990 využívané armádou pre sklad nádrží. V roku 1974 boli na vlečke natáčané zábery pre film Zbraně pro Prahu vrátane autentickej zrážky dvoch vlakov. Železničný zvršok bol vytrhaný na konci 90. rokov. V súčasnosti teleso trati pomaly zarastá lesným porastom a nižšie položené úseky sú zaplavované vodou. V roku 2011 bola na trase vlečky v rámci geocachingu zriadená séria 84 keší (tzv. powertrail), ktorá tu bola v prevádzke do konca roku 2012.
Najdôležitejšie body.
Staničná budova (0,000 km), výhybňa Pečice (7,950 – 8,535 km; 2 koľaje, 2 výhybky), prekladisko Lavičky (13,584 – 14,437 km; 4 dopravné a 6 manipulačných koľají, 13 výhybiek, koľajová váha o nosnosti 60 ton, portálové žeriavy o nosnosti 100 ton a 40 ton), výkladisko Přehrada (15,336 – 15,954 km; 3 koľaje, 8 výhybiek) a koniec vlečky (16,008 km). Koncová časť trate spadá do katastrálneho územia Zbenické Zlákovice obce Bohostice.
Železničná trať Trutnov – Svoboda nad Úpou

Železničná trať Trutnov hl. n – Svoboda nad Úpou (v cestovnom poriadku pre cestujúcich označená číslom 045) je jednokoľajová regionálna trať v Královohradeckom kraji o dĺžke 10 km.
Dejiny.
Dráhu vlastnila a prevádzkovala spoločnosť "Rakúska severozápadná dráha" od decembra 1871 až do svojho zoštátnenia 1. januára 1908.
28. septembra 1997 České dráhy zastavili osobnú dopravu na tejto trati. K obnoveniu osobnej dopravy došlo 12. decembra 1997, kedy sa stala prevádzkovateľom dráhy a pravidelnej osobnej dopravy spoločnosť Viamont. Trať je obsluhovaná motorovým vozidlom radu 810, ktorý má Viamont prenajatý od Českých dráh.
Budúcnosť.
Mesto Pec pod Sněžkou plánuje predĺženie trate zo Svobody pod zjazdovku Javor, kde má vzniknúť podzemná konečná. Predĺženie má mať 15 km, sedem tunelov a deväť mostov. Hotovo má byť v roku 2020.
Panamerické majstrovstvá v hádzanej mužov 1981

Panamerické majstrovstvá v hádzanej mužov 1981 bol v poradí 2. turnaj panamerických majstrovstiev v hádzanej mužov, ktoré organizuje Panamerická hádzanárska federácia (PATHF). Konal sa v Buenos Aires, v Argentíne v dňoch od 9.14. novembra 1981, za účasti 7 tímov. Nováčikmi turnaja boli a . Všetky zápasy sa hrali v aréne Giasio Luna Park. Víťazom sa druhýkrát stalo družstvo . 
Tento turnaj slúžil zároveň ako kvalifikácia panamerických družstiev na Majstrovstvá sveta 1982, ktoré sa konali vo Západnom Nemecku. Kvalifikovalo sa na ne iba víťazné družstvo.
Coracle

Coracle je malý ľahký čln tradične používaný vo Walese, ale aj v niektorých častiach na juhozápade Anglicka, v Írsku (najmä na rieke Boyne) a tiež v Škótsku (v malej miere na rieke Spey). Rovnaký názov je používaný aj pre podobné loďky v Indii, Vietname, Iraku a Tibete. Výraz „coracle“ pochádza z waleského slová „cwrwgl“ a je príbuzný so slovom „currach“ zo škótskej gaelčiny. Prvé záznamy o použití tohto slova v angličtine pochádzajú z doby pred šestnástym storočím.
Kvalifikácia na Panamerické majstrovstvá v hádzanej mužov 2008

Kvalifikácia na Panamerické majstrovstvá v hádzanej mužov 2008 bola kvalifikácia v hádzanej mužov na Panamerické majstrovstvá 2008, ktorú organizovala Panamerická hádzanárska federácia (PATHF). Konala sa v Havane, na Kube od 5.10. novembra 2007, za účasti 5 tímov. Turnaj sa skladal iba z jednej skupiny bez následnej vyraďovacej časti. Na finálový turnaj postúpili 3 najlepšie družstvá, popri domácej aj a .
Predslov

Predslov môže byť:
David Tronzo

David Tronzo (* 13. december 1957, Rochester, New York, USA) je americký gitarista.
Na gitaru sa začal učiť vo svojich trinástich rokoch. V deväťdesiatych rokoch bol členom skupiny Spanish Fly. Počas svojej kariéry spolupracoval aj s ďalšími hudobníkmi, medzi ktorých patrí skupina The Lounge Lizards či hudobníci John Cale, Fontella Bass alebo John Zorn. Rovnako sa venuje pedagogickej činnosti na Berklee College of Music, kde vyučuje hru na slide gitaru.
Soldier String Quartet

Soldier String Quartet je americké sláčikové kvarteto, ktoré vedie huslista David Soldier. Počas jeho existencie sa v ňom vystriedalo mnoho hudobníkov, medzi ktorých patria Dawn Avery, Martha Mooke, Lisa Gutkin, Alicia Svigals, Todd Reynolds alebo Mark Feldman. Kvarteto odohralo premiéry diel mnohých skladateľov, medzi ktorých sa radia Phill Niblock, Zeena Parkins, Jonas Hellborg a Elliott Sharp. Súbor počas svojej kariéry vystupoval alebo nahrával s radom hudobníkov, ako sú napríklad Guided by Voices, Van Dyke Parks, Jesse Harris, Butch Morris, Lee Ranaldo alebo John Cale, s ktorým v deväťdesiatych rokoch nahral niekoľko albumov.
Kaukón

Kaukón ("Kaukón") môže byť v gréckej mytológii:
Predspev

Predspev môže byť:
Proglas

Proglas môže byť:
Barbican Centre

Barbican Centre je kultúrne centrum v strede Londýna, ktoré vlastní inštitúcia Corporation of London.
V areáli sa nachádza koncertná hala s kapacitou 1 943 miest, divadlo s 1 156 miestami, ďalšie menšie divadlá, kiná a knižnica. Usporadúvajú sa tu výstavy a miestna koncertná hala je sídlom orchestrov BBC Symphony Orchestra a London Symphony Orchestra a divadelnej spoločnosti Royal Shakespeare Company.
Centrum bolo otvorené dňa 3. marca 1982 a je zapísané v druhej triede zoznamu listed building. Architektmi budov sú Peter „Joe“ Chamberlin, Geoffry Powell a Christoph Bon.
Rhinoceros Hunting in Budapest

Rhinoceros Hunting in Budapest je britský film režiséra Michaela Haussmana, ktorý ho nakrútil podľa vlastného scenára. Premiéru mal 19. januára 1997 na festivale Sundance Film Festival. Jeho natáčanie prebiehalo v Nice, Paríži, Budapešťi a v Colorade. Hlavnú úlohu vo filme hrá Glenn Fitzgerald, ktorý po neúspešnom pokuse o samovraždu odišiel do Európy, aby našiel svoju bývalú priateľku; v ďalších úlohách potom napríklad Nick Cave a Geoffrey Carey. Hudbu k filmu zložil waleský hudobník a hudobný skladateľ John Cale.
Kvalifikácia na Panamerické majstrovstvá v hádzanej mužov 2010

Kvalifikácia na Panamerické majstrovstvá v hádzanej mužov 2010 bola kontinentálna kvalifikácia v hádzanej mužov na Panamerické majstrovstvá 2010, ktorú organizovala Panamerická hádzanárska federácia (PATHF). Konala sa v Santo Domingo, v Dominikánskej republike od 3.7. novembra 2009, za účasti 7 tímov. Na finálový turnaj postúpili 2 najlepšie družstvá, popri domácej aj .
Jenni Muldaurová

Jenni Muldaurová (* 29. marec 1965, Boston) je americká speváčka.
Je dcérou hudobníka Geoffa Muldaura a speváčky Marie Muldaurovej. Svoju profesionálnu kariéru začala v osemdesiatych rokoch ako speváčka sprievodných vokálov v skupine gitaristu a speváka Todda Rundgrena.
Počas svojej neskoršej kariéry spolupracovala s mnohými ďalšími hudobníkmi, medzi ktorých patria Eric Clapton, Marianne Faithful, John Cale, Meat Loaf alebo Rufus Wainwright.
Bobby Colomby

Bobby Colomby, rodným menom Robert Wayne Colomby (* 20. december 1944, New York) je americký bubeník a hudobný producent, jeden zo zakladateľov skupiny Blood, Sweat &amp; Tears. Hral tiež na spoločnom albume Johna Calea a Terryho Rileyho nazvaného "Church of Anthrax". V roku 2000 založil spoločne so spevákom Richardom Marxom hudobné vydavateľstvo Signal 21 Records.
Počas svojej kariéry spolupracoval aj s ďalšími hudobníkmi, medzi ktorých patria napríklad Al Kooper, Eddie Palmieri alebo Chris Botti. Ako producent sa podieľal napríklad na eponymnom albume basgitaristu Jaca Pastoriusa alebo na albume "Courage" speváčky Pauly Cole.
Cyprus Securities and Exchange Commission

Cyprus Securities and Exchange Commission, akronym CySEC (; v preklade "Cyperská komisia pre reguláciu predaja cenných papierov") je finančný regulačný úrad Cyperskej republiky.
História.
Organizácia bola založená na základe Zákona o zriadení a úlohách Komisie pre reguláciu predaja cenných papierov z roku 2001. Od roku 2004, kedy Cyprus vstúpil do Európskej únie, sa komisia stala súčasťou právneho rámca Smernice o trhoch s finančnými nástrojmi (MiFID).
Úlohy a kompetencie.
Medzi hlavné úlohy a kompetencie komisie patrí:
Organizačná štruktúra.
Komisiu tvorí osem oddelení (právne oddelenie, administratívno-personálne oddelenie atď.) a samostatné oddelenie vnútorného auditu. Riadiacim orgánom je päťčlennou rada pozostávajúca z predsedu, podpredsedu (obaja trvalý pracovný pomer) a troch členov. Zasadania sa tiež účastní zástupca guvernéra Centrálnej banky Cypru, avšak neoplýva hlasovacím právom. Členov rady menujú ministri, na návrh ministra financií, na päťročné funkčné obdobie s možnosťou jednej opätovnej kandidatúry. Od 15. septembra 2011 je predsedníčkou rady Demetra Kalogerou a podpredsedom Andreas Andreou (od 28. septembra 2011). Od roku 2011 sú členmi rady Evripides Polykarpou, Christos Vakis, Andreas Christodoulou a zástupkyňou guvernéra centrálnej banky Elena Gregoriadou.
Česko-slovenská hokejová liga 1945/1946

Sezóna 1945/1946 bola 3. ročníkom Česko-slovenskej hokejovej ligy. Hrala sa pod názvom Štátna liga. Súťaž mala 12 účastníkov. Majstrom sa stalo družstvo LTC Praha. Vypadli SK Prostějov a ŠK Banská Bystrica. Nahradili ich SK Horácká Slavia Třebíč a SK Libeň.
Kaukón (syn Lykaóna)

Kaukón ("Kaukón") je v gréckej mytológii syn arkádskeho kráľa Lykaóna.
Kaukón bol jedným z pädesiatich synov Lykaóna, ktorých mal so svojimi manželkami, alebo družkami. Lykaón vládol v arkádskom meste Lykosúry. Antický autor Apollodoros uvádza, že keď Lykaón a jeho synovia prekročili všetky medze pýchy a bezbožnosti, navštívil ich v podobe obyčajného pocestného najvyšší boh Zeus, aby sa sám presvedčil o ich vine. Lykaón ho pozval na večeru a predložil mu jedlo z upečeného človeka. Zeus to ale poznal skôr, ako začal jesť a okamžite ich potrestal. Lykaóna a jeho synov na mieste pozabíjal bleskami. Zomreli všetci okrem najmladšieho Nyktima, ktorý v poslednej chvíli chytil Dia za ruku a jeho hnev tak utíšil.
Pausanias, ktorý v druhom storočí navštívil élidské mesto Lepreos zaznamenal, že videl hrobku Kaukóna, na ktorej stála socha muža držiaca lýru.
Peter Beňuška

Peter Beňuška (* 8. júl 1951, Bratislava) je slovenský architekt. V rokoch 1990 až 1994 pôsobil ako viceprimátor a hlavný architekt mesta Bratislavy a v roku 2002 kandidoval na primátora Bratislavy.
Absolvoval Fakultu architektúry Slovenskej vysokej školy technickej v Bratislave, vzdelanie si dopĺňal postgraduálne na Graduate School of Design Harvardovej univerzity v roku 1993 a na školení manažérov na Harvard Business School v roku 2012.
Navrhol a realizoval viaceré obytné zóny v Alžírsku. Založil Úrad životného prostredia Bratislavy, bol jeho prvým prednostom. Pôsobil ako viceprezident Spolku architektov Slovenska, člen redakčnej rady časopisu ASB, zakladateľ a predseda občianskeho združenia Dom Európy, člen Európskej akadémie v Paríži a expert programu EÚ URBACT. Od novembra 2008 viedol oddelenie projektov nehnuteľností Európskej komisie v Bruseli a od februára 2016 do januára 2020 pôsobil ako hlavný architekt Európskej komisie.
Beňuška (priezvisko)

Beňuška je slovenské priezvisko. Najčastejšie je (s výrazným odstupom) v meste Partizánske. V Česku je veľmi zriedkavé.
Známi nositelia.
Pozri v článku Beňuška.
Beňuš (priezvisko)

Beňuš je slovenské priezvisko odvodené od mena Benjamín. Najčastejšie je (s výrazným odstupom) v obci Zákamenné (okres Dolný Kubín), potom v Lučenci a Topoľčiankach (okres Zlaté Moravce).
Známi nositelia.
Pozri v článku Beňuš (rozlišovacia stránka).
Beňuš (rozlišovacia stránka)

Beňuš môže byť:
Bobby Gregg

Bobby Gregg, rodným menom Robert Joseph Gregg (* 30. apríl 1936, Philadelphia, Pensylvánia, USA – † 3. máj 2014, Las Vegas, Nevada, USA) bol americký bubeník a hudobný producent.
Kariéra.
Svoju kariéru začal v roku 1955 ako jediný beloch v inak kompletne černošskej skupine Steve Gibson and the Red Caps. Roku 1962 vydal pod hlavičkou skupiny Bobby Gregg and His Friends singel „The Jam“, ktorý sa umiestnil na 29. priečke rebríčku Billboard Hot 100. Neskôr vydal ešte niekoľko ďalších singlov a spolupracoval s radom ďalších hudobníkov. Roku 1964 začal spoluprácu s pesničkárom Bobom Dylanom, s ktorým v nasledujúcom období nahral niekoľko piesní z jeho albumov "Bringing It All Back Home", "Highway 61 Revisited" a "Blonde on Blonde".
Taktiež hral na bicie v pôvodnej nahrávke piesne „The Sounds of Silence“ dua Simon &amp; Garfunkel, ktorú – rovnako ako Dylanove albumu – produkoval Tom Wilson. V novembri 1965 sa stal členom skupiny The Hawks, z ktorej sa neskôr stala kapela The Band. Jeho členstvo v kapele príliš dlho netrvalo a začiatkom roka 1966 ho tu nahradil Sanford Konikoff. V roku 1967 hral na albume tria Peter, Paul and Mary a v roku 1970 hral v niekoľkých skladbách z albumu Johna Calea a Terryho Rileyho nazvaného "Church of Anthrax".
Počas svojej kariéry spolupracoval aj s ďalšími hudobníkmi, medzi ktorých patria napríklad Buddy Greco, Bobby Rydell, Dee Dee Sharp, Chubby Checker, Barry Goldberg, Eric Andersen, Janis Ian, Georgia Gibbs, Mike Bloomfield alebo folkové duo Jim and Jean. Zomrel v máji 2014 vo veku 78 rokov.
Imbrasos (otec Peiroa)

Imbrasos ("Ibrasos") je v gréckej mytológii otec Peiroa, vodcu Trákov v trójskej vojne.
Imbrasos je postavou Homérovej Iliady. Žil v tráckom meste Ainos a bol otcom Peiroa, ktorý bojoval v trójskej vojne na strane Tróje. V druhom speve, ktorý obsahuje stovky veršov venovaných prehliadke ozbrojených síl bojujúcich v trójskej vojne, Homér uvádza, že jeho syn a Akamas velili vojskám Trákov. Peiroos vojnu neprežil. Zabil ho aitólsky vodca Thoas.
Éioneus

Éioneus ("Éioneus") môže byť v gréckej mytológii:
Michael Brook

Michael Brook (* 1952, Toronto) je kanadský gitarista, hudobný producent a skladateľ.
V roku 1996 bol neúspešne nominovaný na cenu Grammy za produkciu albumu "Night Song" pakistanského hudobníka menom Nusrat Fateh Ali Khan. Spolupracoval aj s inými hudobníkmi, medzi ktorých patria John Cale, Robert Fripp, Jon Hassell, Brian Eno a Trey Gunn.
Zložil tiež hudbu k filmom, ako napríklad "Crime and Punishment in Suburbia" (2000), "Into the Wild" (2008) a "The Perks of Being a Wallflower" (2012).
Aberaeron

Aberaeron (z waleského "Aberaeron", to znamená „ústie rieky Aeron“) je prímorské letovisko v kraji Ceredigion vo Walese. Nachádza sa medzi Aberystwythom a Cardiganom. V roku 2001 bol počet obyvateľov 1520.
História.
Súčasné mesto bolo postavené roku 1805 Albanom Thomasom Jonesom Gwynnom a bolo prevádzkované ako prístav. Podporilo lodný priemysel v 19. storočia. Remeslá sú dôležitou súčasťou dedinského života. Informácie zaznamenané v obchodných adresároch ukazujú, že v roku 1830, hoci tu ešte nebol prístav, pracoval v Aberaerone výrobca vlnených výrobkov, obuvník, pekár, mlynár, kováč a výrobca lopát, dvaja výrobcovia lodí, tesár a klobučník.
Berizky-Čečeľnycki

Berizky-Čečeľnycki () je dedina ("село") na Ukrajine v Čečeľnyckom rajóne vo Vinnyckej oblasti. Žije tu 990 obyvateľov.
2. slovenská futbalová liga 1993/1994

2. slovenská futbalová liga 1993/94 bol 1. ročník druhej najvyššej slovenskej futbalovej súťaže v samostatnom Slovensku.
Do súťaže bolo zaradených 9 družstiev z posledného ročníka 1. slovenskej národnej ligy, ktoré skončili na 7. až 15. mieste a najlepšie družstvá z 2. slovenskej národnej ligy.
Víťazom s právom postupu do 1. ligy sa stal BSC JAS Bardejov, do 3. ligy vypadol FC STK Senec.
Konečná tabuľka.
Poznámky:
Ed Solo

Ed Bickley, viac známy ako Ed Solo je britský DJ a hudobný producent elektronickej tanečnej hudby. Spolupracuje s interpretmi ako Blak Twang, Deekline, MC Det, Fatboy Slim, Roots Mnuva, Shy FX, DJ Trace či Eliabeth Troy.
V roku 1997 sa presťahoval do Brightonu a v štúdiu sa spojil s Davom Stonom a spoločne nahrali skladbu „Reprasent“ ktorá dosiahla 1. miesto vo všetkých drum and bassových rebríčkoch.
Kilkenny

Kilkenny môže byť:
Kilkenny (grófstvo)

Kilkenny (, ) je írske grófstvo, ktoré leží vo vnútrozemí Írska v provincii Leinster neďaleko juhovýchodného pobrežia Írska. Podľa sčítania uskutočneného v roku 2011 má grófstvo 95 419 obyvateľov. Najvyšší počet obyvateľov (202 420 ľudí) dosiahlo grófstvo v roku 1841. 
Je pomenované podľa mesta Kilkenny, ktoré je zároveň administratívnym sídlom grófstva.
Geografia.
Grófstvo Kilkenny leží vo vnútrozemí Írska neďaleko pobrežia. Povrch grófstva je posiaty pahorkatinami. Grófstvom pretekajú rieky Suir (tvorí hranicu s grófstvom Waterford), Nore a Barrow (tvorí východnú hranicu grófstva).
Kilkenny je 16. najväčšie z 32 írskych grófstiev (vrátane severoírskych), pričom počtom obyvateľov je pre nízku hustotu osídlenia 21. najväčšie. Z 12 grófstiev v Leinsteri je tretie najväčšie rozlohou a siedme najväčšie počtom obyvateľov. Najvyšší vrch grófstva, Brandon Hill, dosahuje nadmorskú výšku len , je tak siedmy najnižší spomedzi najvyšších vrchov írskych grófstiev.
Kilkenny susedí so šiestimi grófstvami: s grófstvom Laois na severe, Carlow na východe, Wexford na juhovýchode, Waterford na juhozápade, South Tipperary na západe a s grófstvom North Tipperary na severozápade.
Írčina.
Podľa sčítania 2011 z populácie staršej ako 3 roky (90 805 ľudí) ovládalo írčinu 42,5 % (38 619 obyvateľov). Necelá tretina z nich (31,1 % – 12 027) írčinu používa iba v školstve, kde je vyučovanie írčiny povinné.
Zoznam minerálov U

Ue – Uch – Uk – Ul – Um – Un – Up – Ur – Us – Ut – Uv – Uy – Uy
Majstrovstvá sveta FIRS v inline hokeji 2014

Majstrovstvá sveta FIRS v inline hokeji 2014 boli v poradí 20. Majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS), resp. jej sekciaMedzinárodný výbor inline hokeja (CIRILH). Konali sa v Toulouse, vo Francúzsku od 30. júna13. júla 2014, za účasti rekordných 24 mužských, 16 ženských, 16 juniorských a 8 ženských juniorských tímov. Nováčikmi turnaja boli mužské tímy Ruska a Poľska a ženský tím Lotyšska. Zápasy mexických družstiev žien a juniorov boli kontumované, pretože sa na turnaji nezúčastnili kvôli problém s kúpou leteniek. Seniorské tituly získali obe reprezentácie Spojených štátov, muži pätnásty a ženy svoj siedmy titul.
Turnaj junioriek sa uskutočnil iba druhýkrát. Francúzsko bolo hostiteľom tretích MS, keď predtým organizovalo turnaje v rokoch 2000 (v Amiens) a 2005 (v Paríži). Zápasy sa hrali v 2 arénach: Palais des sports André Brouat s kapacitou 3 500 divákov a La Ramée.
Žiarislav

Žiarislav môže byť:
Zásahová jednotka

Zásahová jednotka alebo (hovorovo) kukláči alebo zásahovka je slovenské pomenovanie pre príslušníka policajnej zásahovej jednotky. Hovorový výraz sa zaužíval kvôli charakteristickej kukle, ktorou si príslušníci týchto jednotiek maskujú tvár, aby nedošlo k odhaleniu ich identity. Samotní príslušníci týchto útvarov toto pomenovanie nepoužívajú a skôr ho považujú za hanlivé. 
Medzi slovenské útvary, ktoré verejnosť takto označuje patrí:
Zásahové jednotky v zahraničí.
Medzi najznámejšie zahraničné jednotky podobného charakteru patrí:
Majstrovstvá Európy v hokeji na kolieskových korčuliach mužov 2014

Majstrovstvá Európy v hokeji na kolieskových korčuliach mužov 2014 boli v poradí 51. Majstrovstvá Európy v hokeji na kolieskových korčuliach mužov, ktoré organizuje Európska konfederácia kolieskového korčuľovania (CERS), resp. jej výbor pre hokej na kolieskových korčuliachCERH. Konali sa v meste Alcobendas, v Madridskom spoločenstve, v Španielsku v dňoch od 14.19. júla 2014, za účasti 6 tímov. Prvýkrát sa turnaja ME nezúčastnilo družstvo . Španielsko bolo organizátorom európskeho šampionátu mužov ôsmykrát, keď predtým hostilo turnaje v rokoch 1951, 1954, 1957, 1967, 1979, 1987 a naposledy v 2008, v Oviede. Všetky zápasy sa odohrali v jedinej arénePabellón Amaya Valdemoro s kapacitou 2 300 divákov. Titul neobhajilo domáce Španielsko, ale svoj tretí európsky titul získalo Taliansko, ktoré vyhralo turnaj po 24 rokoch.
Španielsky Alcobendas získal právo hostiť turnaj ME v roku 2013 počas konania Majstrovstiev sveta v septembri 2013.
Účastníci.
Pozn: Číslo v zátvorke udáva umiestnenie v medzinárodnom ELO rebríčku k januáru 2014.
Beata Poźniaková

Beata Poźniaková, poľ. "Beata Poźniak Daniels" (* 30. apríl 1960, Gdansk, Poľsko) je poľsko-americká herečka, režisérka, spisovateľka a maliarka. V detstve žila v Anglicku, kde tiež chodila do školy. Vyštudovala Filmovú hereckú fakultu v Lodži a od roku 1985 žije v USA.
Filmové a televízne role.
Pre americké publikum ju objavil režisér Oliver Stone, ktorý ju obsadil do úlohy Mariny Oswaldovej vo filme nominovanom na Oscara "JFK" (1991). Táto úloha bola jej prvá v americkom celovečernom filme a viedla k ďalším rolám v 30 filmoch a televíznych projektoch. V sci-fi seriáli "Babylon 5" vytvorenom J. Michaelom Straczynskim hrala Susanne Luchenko, prvú prezidentku Pozemskej aliancie. Stvárnila mladú zapálenú revolucionárka v seriáli George Lucasa "Mladý Indiana Jones", ktorý sa nakrúcal v Prahe. Hrala tiež vedeckú pracovníčku Ludmillu v seriáli "Temné nebo", alebo Evu v seriáli "Pensacola - Zlaté krídla".
Jej ďalšie role boli v seriáli "JAG – Vojenská generálna prokuratúra", v seriáli "Melrose Place" vytvorila neobvyklú rolu Dr. Katy Fieldingovej, heterosexuálnej ženy a matky, ktorá sa rozhodne vydať za homosexuálneho muža. Ďalej hrala napr. Mash v sitcome "Som do teba blázon", Raisu v seriáli "Kancelárska krysa" a Tambor, japonskú vychovávateľku v minisérii Olivera Stonea "Divoké palmy". Vo filmovej dráme "Miriam" z druhej svetovej vojny vytvorila postavu katolíčky, ktorá sa obetuje, aby zachránila pred nacistami dievča z židovskej rodiny.
Orsilochos (syn Alfeia)

Orsilochos alebo Ortilochos ("Orsilochos, Ortilochos") je v gréckej mytológii syn riečneho boha Alfeia a Télegony, dcéry Farida.
Orsilochos pochádzal z messénskeho mesta Férai. V jeho dome dostal ithacký kráľ Odyseus od Eurytovho syna Ifita silný luk, ktorým neskôr postrieľal neodbytných nápadníkov svojej manželky Pénelopy.
Orsilochov syn Diokles bol otcom achájskych hrdinov Kréthóna a Orsilocha, ktorí bojovali a padli v trójskej vojne. Hovoria o tom Homérove verše v piatom speve Iliady:„"Danajcov popredných mužov zas Aineas zabil – dvoch synov Diokla: Orsilocha a Krethóna, ich praded, mal sídlo v pohľadnej Férai, oplýval bohatstvom a rodom pochádzal z Alfeia rieky, ktorá územím pylským svoje prúdy široko valí. Život dala Orsilochovi, ktorý premnohým mužom bol radcom; Orsilochos mal potom syna Dioklea veľkoduchého; Dioklés Kréthóna splodil a Orsilocha, dvoch synov, dvojčatá, a tí čoskoro sa vyznali v kdejakej bitke. Ale keď dospeli potom, tu na svojich koráboch čiernych do Tróje bohatej koňmi sa vydali s argejským vojskom, aby tam Menelaovi aj jeho bratovi Agamemnónovi pomohli k pomste – však padli a smrť im zastrela oči...""
Kvalifikácia na Majstrovstvá Európy v hádzanej žien 1994

Kvalifikácia na Majstrovstvá Európy v hádzanej žien 1994 bola kontinentálna kvalifikácia pre účasť na Majstrovstvách Európy žien 1994, organizovaná Európskou hádzanárskou federáciou. Zúčastnilo sa jej 28 európskych družstiev, ktoré súťažili o 11 postupových miest na záverečný turnaj v siedmich kvalifikačných skupinách a následnom play-off. Prebiehala od 6. februára 1993 do 9. marca 1994. Na finálový turnaj postúpili víťazi skupín a najlepšie družstvo z druhých miest. Ostatné družstvá z druhých miest zohrali navzájom play-off o zvyšné 3 postupové miesta.
Táto kvalifikácia slúžila zároveň aj ako európska kvalifikácia na Majstrovstvá sveta 1995.
Priamy postup.
Priamo postúpilo iba družstvo hostiteľskej krajiny:
Sókos

Sókos ("Sókos") môže byť v gréckej mytológii:
2. slovenská futbalová liga 1994/1995

2. slovenská futbalová liga 1994/95 bol 2. ročník druhej najvyššej futbalovej súťaže na Slovensku.
Nováčikmi súťaže boli FC Nitra, ktorá vypadla z 1. ligy, a FK Ozeta Dukla Trenčín, ktorý postúpil z 3. ligy Západ. V súťaži sa zachránila rezerva 1. FC Košice, ktorá skončila v predchádzajúcej sezóne predposledná, pretože z 3. ligy Východ po protestoch na výsledky posledného kola nepostúpil nikto.
Víťazom s právom postupu do 1. ligy sa stala FC Nitra. Druhý v poradí Slovan Poľnohospodár Levice hral baráž s predposledným družstvom 1. ligy FC Chemlon Humenné a po výsledkoch 1:2 doma a 0:3 vonku nepostúpil. Do 3. ligy vypadli posledné 4 družstvá FK Slovan Duslo Šaľa, Magnezit ŠM Jelšava, ŠK Slovan Bratislava B a 1. FC Košice B.
Konečná tabuľka.
Poznámky:
Kiss Me Once

Kiss Me Once je dvanásty štúdiový album austrálskej speváčky Kylie Minogue. Album bol vydaný po troch rokoch od albumu "Aphrodite" a jej prvý pod spoločnosťou Warner Music Group potom, čo spoločnosť odkúpila Parlophone. V Severnej Amerike bol album vydaný pod Warner Bros. Records, zatiaľ čo vo Veľkej Británii pod Parlophone.
Kvalifikácia na Majstrovstvá Európy v hádzanej žien 1996

Kvalifikácia na Majstrovstvá Európy v hádzanej žien 1996 bola kontinentálna kvalifikácia pre účasť na Majstrovstvách Európy žien 1996, organizovaná Európskou hádzanárskou federáciou. Zúčastnilo sa jej 29 európskych družstiev, ktoré súťažili o 11 postupových miest na záverečný turnaj v piatich predkvalifikačných a siedmich kvalifikačných skupinách. Nováčikmi kvalifikácie bolo 5 družstiev: Belgicko, Grécko, Macedónsko, Nemecko a Zväzová republika Juhoslávia. Naopak, na zápasy predkvalifikácie nenastúpili Bosna a Hercegovina a Gruzínsko.
Prebiehala od 25. októbra 1995 do 7. apríla 1996. Na finálový turnaj postúpili 2 najlepšie družstvá z kvalifikačných skupín a najlepšie družstvo z tretích miest. 
Priamy postup.
Priamo postúpilo iba družstvo hostiteľskej krajiny:
Grécky jogurt

Grécky jogurt je jogurt, z ktorého bola procesom cedenia odstránená srvátka, čím si zachoval kyslú chuť. Tým sa dosiahla konzistencia medzi obyčajným jogurtom a syrom.
Jogurt sa cedí cez mušelín. Patrí medzi tradičné jedlá vo východnom Stredomorí, na Blízkom východe a v Južnej Ázii.
V gréckej kuchyni sa používa predovšetkým ako základ pre tzatziki a ako dezert, pričom navrch sa dáva med, višňový sirup alebo ovocie. V Grécku sa tradične vyrába z ovčieho alebo kozieho mlieka. V poslednej dobe je však najmä v priemyslovej výrobe používané i kravské mlieko.
2. slovenská futbalová liga 1995/1996

2. slovenská futbalová liga 1995/96 bol 3. ročník druhej najvyššej futbalovej súťaže na Slovensku.
Nováčikmi súťaže boli MŠK Žilina, ktorá vypadla z 1. ligy, a 4 víťazi regionálnych 3. líg FC Tatran Devín, PFK Piešťany, FC Slovan Rimavská Sobota a Kalcit Rožňava.
Víťazom s právom postupu do 1. ligy sa stala FC Artmedia Petržalka, no nakoľko sa 1. liga rozširovala, postúpili aj ďalšie tri družstvá v poradí MŠK Žilina, FC Slovan Rimavská Sobota a FC Spartak ZŤS Dubnica nad Váhom, a piaty Slovan SES Levice hral baráž s posledným družstvom 1. ligy MŠK Petrimex Prievidza, no po výsledkoch 1:2 doma a 0:5 vonku nepostúpil. Do 3. ligy priamo nevypadol nikto. Posledné dve družstvá Kalcit Rožňava a ŠKP Bratislava hrali baráž s družstvami umiestnenými na druhom mieste príslušnej regionálnej skupiny 3. ligy. Kalcit Rožňava v zápase s FK Bukóza Vranov nad Topľou neuspel a po výsledkoch 1:2 doma a 0:3 vonku vypadol. Naopak, 
ŠKP Bratislava v zápase s TJ Iskra Matador Bratislava uspel a po zápasoch 3:0 doma a 2:0 vonku sa udržal.
Konečná tabuľka.
Poznámky: